TSMC

TSMC ehk Taiwan Semiconductor Manufacturing Company on 1987. aastal loodud Taiwani ettevõte, mis töötab välja ja toodab pooljuhtelektroonikat. Ettevõtte peakontor ja mitu tehast asub Hsinchu teaduspargis Hsinchu linnas Taiwanis. TSMC on Taiwanisuurim ettevõte ja maailma suurim pooljuhtide tootmisele spetsialiseerunud ettevõte. TSMC toodab elektroonikat arvutitele, nutiseadmetele, IoT-lahendustele, autodele ja muudele seadmetele ning klientideks on paljud juhtivad elektroonikaettevõtted, näiteks AMD, Nvidia, Apple, MediaTek, Broadcom, Qualcomm. Lisaks kasutavad enda tehastega pooljuhitootjad nagu Intel, NXP, Texas Instruments jmt allhanke korras TSMC teenuseid. TSMC tütarettevõtted on TSMC Washington (varem WaferTech), TSMC Nanjing Company ja Japan Advanced Semiconductor Manufacturing (lühendina JASM). TSMC tõi esimesena turule 7 nm ja 5 nm tehnoloogiad. 2025. aastal peaks algama 2 nm tehnoloogiaga tootmine. Seoses pingetega Hiina ja Taiwani suhetes ehitab TSMC uusi tootmisrajatisi väljapoole Taiwani ning lõpetas aastal 2020 Huawei ja HiSiliconi tellimuste töötlemise. TSMC moodustab ligikaudu 30% kogu Taiwani börsist, 25% Taiwani SKP-st ja 5% kogu Taiwani elektritarbimisest. Ettevõttel on kaheksa 12-tollise, kuus 8-tollise, üks 6-tollise pooljuhtplaadi tootmisvõimekusega tehast. Lisaks viis backend-tehast, mis tegelevad töötlemise, testimise ja pakendamisega. 12-tollise pooljuhtplaadi puhul saadaval 0.13μm, 90nm, 65nm, 55nm, 40nm, 28nm, 22nm, 20nm, 16/12nm, 10nm, 7nm, 6nm, 5nm, 4nm ja 3nm tehnoloogia. TSMC oli esimene ettevõte, mis tuli turule sügava UV-kiirguse litograafia protsessi kasutava tehnoloogiaga. See protsess aitab suurendada transistoride tihedust 15–20% ja vähendada energiakulu kuni 10%. TSMC sõlmis Taani ettevõttega Ørsted ajaloo suurima korporatiivse roheenergialepingu, mille kohaselt saab TSMC 20 aastat kogu Ørstedi tuulepargist genereeritud tuuleenergia. Tuulepark asub Taiwanis Changhua maakonna rannikul ning peaks hakkama elektrit tootma 2025. või 2026. aastal. Tehased (k.a ehitusjärgus) asuvad Taiwanis, Hiinas, Ameerika Ühendriikides ja Jaapanis. Ehitamisel on USA tehas Arizona osariigis, Jaapani tehas Kumamotos ning kaks Taiwani tehast Hsinchus ja Kaohsiungis. 2024. aasta teises pooles on plaanis alustada Saksamaa tehase ehitust. TSMC omab 38,8% ettevõttest Systems on Silicon Manufacturing Cooperation, mille tehas asub Singapuris. TSMC-l on Taiwanis 16 tehast, millest kaks on ehitusjärgus. Hsinchu teaduspargis asub seitse töötavat tehast ja üks ehitusjärgus olev tehas (Fab 20), mis peaks alustama tööd 2025. aastal ja tootma 2nm tehnoloogiaga kiipe. Teine ehitusjärgus tehas Taiwanis, Fab 22, asub Kaohsiungi linnas. Tehas peaks alustama tootmist 2025. aastal ja tootma 2nm tehnoloogiaga kiipe. TSMC Dresdeni tehasekompleksi plaan avalikustati augustis 2023. Tegemist on TSMC, Boschi, Infineoni ja NXP koostööprojektiga, kus osalus on vastavalt 70%, 10%, 10% ja 10%. Plaanide järgi algavad ehitustööd 2024. aasta teises pooles ja tehas alustab tööd 2027. aasta lõpus. Investeeringute kogumaht ulatub üle 10 miljardi euro. TSMC seni ainus töötav USA tehas (Fab 11) asub Washingtoni osariigis Camasis ja tegutseb tütarettevõttena TSMC Washington. TSMC Arizona tehasekompleksi (Fab 21) plaan avalikustati 2020. aasta mais. Ehitama hakati 2021. aastal ja plaanide järgi alustab esimene tehas tööd 2025. aasta esimeses pooles. Esimees Mark Liu sõnul on USA-s puudus oskustöölistest. Kolme tehasega kompleksi investeeringute kogumaht ulatub üle 65 miljardi dollari. TSMC Jaapani tehasekompleks (Fab 23) asub Kumamoto prefektuuris. Tegemist on TSMC, Jaapani valitsuse, Sony ja Denso koostööprojektiga. Kompleksi hakati ehitama 2022. aasta aprillis, esimene tehas avati veebruaris 2024 ja peaks hakkama tootma 2024. aasta lõpus. TSMC Kumamoto tehasekompleksi laiendamisplaan avalikustati 2024. aasta veebruaris, ehitama hakatakse 2024. aasta lõpus ja tehas peaks hakkama tööle 2027 lõpus. Investeeringute kogumaht on üle 20 miljardi dollari. TSMC-l on Hiinas kaks tehast. Üks neist, Fab 10, asub Shanghais Songjiangi linnaosas ja toodab 8-tolliseid pooljuhtplaate. Teine, Fab 16, asub Jiangsu provintsis Nanjingi linnas, mis tegutseb tütarettevõttena TSMC Nanjing Company ning toodab 12-tolliseid pooljuhtplaate. 1987 – Morris Chang rajas TSMC. Ettevõte rajati Taiwani valitsuse, Philipsi ja erainvestorite koostööna. Tööd alustas esimene tehas ehk Fab 1. Alustati tootmist 3µm tehnoloogiaga. 1990 – tööd alustas Fab 2. 1993 – TSMC sisenes Taiwani börsile. Tööd alustas Fab 3. Tegemist oli esimese tehasega Taiwanis, kus saab toota 8-tolliseid pooljuhtplaate. 1997 – TSMC sisenes New Yorgi börsile. 1998 – alustati tootmist 0.18µm tehnoloogiaga. 1999 – tööd alustas Fab 12. Tegemist oli esimese tehasega Taiwanis, kus saab toota 12-tolliseid pooljuhtplaate. 2004 – alustati tootmist 90nm tehnoloogiaga. 2005 – Morris Chang andis ettevõtte tegevjuhi ameti üle Rick Tsaile. Alustati tootmist 65nm tehnoloogiaga. 2008 – alustati tootmist 40nm tehnoloogiaga. 2009 – Morris Chang valiti uuesti ettevõtte tegevjuhiks. 2011 – TSMC investeeris teadus-ja arendustegevusse 39% lisaraha, et püsida konkurentsis. Alustati tootmist 28nm tehnoloogiaga. 2013 – alustati tootmist 16/12nm tehnoloogiaga. 2014 – TSMC toodetud pooljuhid moodustasid turust 53,7%. Alustati tootmist 20nm tehnoloogiaga. 2016 – alustati tootmist 10nm tehnoloogiaga. 2018 – Morris Chang läks pensionile, tegevjuhiks sai Chung Ching Wei. Ettevõtte esimeheks sai Mark Liu. Alustati tootmist 22nm ja 7nm tehnoloogiaga. 2019 – augustis algatas GlobalFoundries TSMC vastu hagi ja oktoobri alguses algatas TSMC GlobalFoundriesi vastu hagi. Ettevõtted süüdistasid üksteist ebaseaduslikus intellektuaalse omandi kasutamises. Tüli lahendati mõlemapoolse lepinguga. 2021 – alustati USA tehase ehitust USA Arizona osariigis. Ülemaailmse kiibikriisi keskel tõstab TSMC hindu kuni 20%. 2020 – alustati tootmist 5nm tehnoloogiaga. 2021 – ettevõte lubas täielikku süsinikuneutraalsust aastaks 2050. 2022 – TSMC kolmekordistas investeeringu Arizona tehasesse. Alustati tootmist 3nm tehnoloogiaga. 2024 – TSMC aktsia tõusis Taiwani börsil rekordilisele tasemele – NT$709. "Company Info". TSMC. "TSMC's top-10/20/30/40 customers; Who spends how much on TSMC? Apple revenue; Top-10 customer dynamics". Sravan's Substack. "Intel outsourcing some Atom manufacturing to TSMC". Oregon Live. "TSMC to start 2nm chip trial production for Apple and Nvidia". Technode. "China War Risk Sees Taiwan's TSMC Moving Fabs to US, Japan". Asia Financial. "TSMC Confirms Halt to Huawei Shipments In September". AnandTech. "Taiwan's economic outlook: a challenging year as global semiconductor sales slump". ING Think. "TSMC's push toward green energy". Taipei Times. "Financial Results -2024Q1". TSMC. "Taiwan Semiconductor Manufacturing Company Limited Ownership". simplywall.st. "TSMC Fabs". TSMC. "Logic Technology". TSMC. "TSMC: N7+ EUV Process Technology in High Volume, 6nm (N6) Coming Soon". AnandTech. "Taiwan chip giant TSMC places world's largest wind power order with Ørsted". Taiwan News. "TSMC Arizona". TSMC. "Kumamoto fab to start mass production in Q4 as planned: TSMC". Focus Taiwan. "TSMC starts construction of new fab in Kaohsiung". Taipei Times. "TSMC, Bosch, Infineon, and NXP Establish Joint Venture to Bring Advanced Semiconductor Manufacturing to Europe". TSMC. "NXP raises stake in SSMC". www.eetasia.com. Originaali arhiivikoopia seisuga 10. mai 2008. Vaadatud 1. mail 2024.{{uudiseviide}}: CS1 hooldus: robot: algse URL-i olek teadmata (link) "TSMC's planned Kaohsiung plant to produce advanced 2nm chips". Focus Taiwan. "Taiwan's TSMC to build semiconductor factory in Germany". DW. "About TSMC Washington". TSMC Washington. "TSMC predicts delays, less advanced chips at second Arizona fab". arstechnica.com. "TSMC Celebrates the Opening of JASM in Kumamoto, Japan". TSMC. "History and Milestones of TSMC". anysilicon.com. "Morris Chang". britannica.com. "TSMC plans to increase research spending". Taipei Times. "Taiwan Semiconductor Manufacturing Co., Ltd". asia.nikkei.com. "TSMC and GLOBALFOUNDRIES Announce Resolution of Global Disputes Through Broad Global Patent Cross-License". TSMC. "TSMC Files Complaints Against GlobalFoundries in U.S., Germany and Singapore for Infringement of 25 Patents to Affirm its Technology Leadership and to Protect Its Customers and Consumers Worldwide". TSMC. "GLOBALFOUNDRIES and TSMC Announce Resolution of Global Disputes Through Broad Global Patent Cross-License". GLOBALFOUNDRIES. "GLOBALFOUNDRIES Files Patent Infringement Lawsuits Against TSMC In the U.S. and Germany". GLOBALFOUNDRIES. "Taiwan's TSMC increases chip prices by up to 20% amid global shortage". Taiwan News. "TSMC Commits to Reach Net Zero Emissions by 2050, Acting on Responsibility to Environmental Sustainability". TSMC. "Taiwanese chip giant invests $40bn in US plant". BBC. "Chipmaker TSMC hits new record high, here's why". sharesmagazine.co.uk.